

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 024-02/23-01/7**

**URBROJ: 2186-3-02-22-2**

**Cestica, ­21.06.2023.**

**ZAPISNIK**

sa 13. sjednice Općinskog vijeća Općine Cestica održane dana 20. lipnja 2023. godine u prostorijama Kulturnog centra Općine Cestica s početkom u 19,00 sati.

**PRISUTNI VIJEĆNICI:** Darko Majhen, Ivan Bednjanić Bunić, Darijan Vinter, Tanja Veršić, Ana Kutnjak, Denis Kotolenko, Nikola Ščuric, Žarko Rodeš, Marijan Županić,

**ODSUTNI:** Tomislav Lazar, Ivan Hohnjec, Josip Cestar, Matija Dregarić

**OSTALI PRISUTNI:** Mirko Korotaj (općinski načelnik)

**ZAPISNIČAR:** Ksenija Borić

Predsjednik Vijeća Darko Majhen otvara 13. sjednicu Općinskog vijeća Općine Cestica, pozdravlja sve vijećnike, te konstatira da je od 13 vijećnika/ca prisutno 9 vijećnika/ca te postoji kvorum i Odluke se mogu donositi pravovaljano. Vijećnici su u materijalima dobili i Zapisnik sa 12. sjednice pa predsjednik pita prisutne da li ima kakvih primjedbi na Zapisnik? Kako primjedaba nema stavlja Zapisnik sa 12. sjednice na usvajanje. Svi vijećnici glasaju za te predsjednik konstatira da je Zapisnik usvojen jednoglasno, sa 9 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

PITANJA

Vijećnik Žarko Rodeš pozdravlja sve prisutne, te postavlja par pitanja. Prvo pitanje je vezano uz dogradnju i nadogradnju vrtića, odnosno smještaju djece za vrijeme radova, kruže priče, da će se djeca smjestiti u Otok Virje kod Ante Barukčića, pa moli odgovor vezano uz te priče. Drugo pitanje je, da li se Općina Cestica javila na javni poziv za sufinanciranje smještaja djece u dječji vrtić, odnosno ako se nije, zašto se nije, budući da su susjedne Općine dobila sredstava po tom javnom pozivu, te su roditelji bili oslobođeni od plaćanja vrtića za svibanj i lipanj. Treće pitanje je vezano za komunal, odnosno za grabu kod Jambreka. Kod velikih kiša graba se napuni do vrha, sve pliva, a velika novčana sredstva su uloženo u odvodnju koja ide kroz grabu od Križovljana Radovečkom do grabe i iz grabe prema Gajevoj ulici. Da li su projektanti krivi, kako to riješiti?

ODGOVORI:

Na pitanje vezano uz smještaj djece prilikom izvođenja radova na dječjem vrtiću, načelnik odgovara da je sklopljen ugovor sa izvođačem radova Zajednica ponuditelja Core upravljanje d.o.o. Varaždin i Oprema-Pit d.o.o. Ludbreg, da je obavljen razgovor sa izvođačima, te su oni objasnili da će se sve zaštititi, ograditi i osigurati, jedino kod spajanja kuhinje, odnosno donjeg i gornjeg kata postoji mogućnost na neće biti moguć boravak djece u vrtiću, ali i to će se riješiti, budući da se to predviđa slijedeće godine u sedmom-osmom mjesecu, a općina ima prostorije u kulturnom centru, stara vijećnica, u školskim prostorima bi se moglo preseliti za vrijeme izvođenja tih radova. Odgovara također da sa gosp. Barukčićem nije bilo nikakvog dogovora vezano za smještaj djece.

Na pitanje javnog poziva za sufinanciranje smještaja djece u dječjem vrtiću, načelnik odgovara da se Općina Cestica javila na javni poziv, ali nije dobila dovoljan broj bodova, te je bila ispod crte. Gosp. Rodeš komentira da Općina nije bila uopće na listi, što bi značilo da se nije ni javila. Načelnik odgovara da će gosp. Rodešu listu dostavili na e-mail.

Na pitanje Jambrekove grabe, načelnik odgovara da tu postoje dva problema; prvo da je gosp. Jambrek spustio svu vodu sa parkirališta u grabu, a drugi je problem taj da postoji razlika u visini dolaznih i odlaznih cijevi, da je krivo projektirano, i da se rješava i dogovara sa ŽUC-om VŽ da isprave problem.

Predsjednik vijeća zahvaljuje na pitanjima i odgovorima, te prelazi na utvrđivanje dnevnog reda za 13. sjednicu. Predsjednik vijeća pita da li ima netko dopunu ili izmjenu dnevnog reda? Pošto izmjena i dopuna nema Predsjednik vijeća daje predloženi dnevni red na usvajanje.

Konstatira da svi prisutni vijećnici glasaju za, pa je **dnevni red prihvaćen jednoglasno**, sa 9 glasova:

**Dnevni red:**

1. Donošenje I. Izmjena i dopuna Proračuna Općine Cestica za 2023. godinu

a) Donošenje I. Izmjena i dopuna Programa gradnje objekata i uređaja komunalne infrastrukture za 2023. godinu

1. Donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Cestica
2. Donošenje prijedloga Javnog natječaja za zakup poljoprivrednog zemljišta u vlasništvu Republike Hrvatske na području općine Cestica

**Točka 1.**

**I. IZMJENE I DOPUNE PRORAČNA OPĆINE CESTICA ZA 2023. GODINU**

**a) I. Izmjene i dopune Programa gradnje objekata i uređaja komunalne infrastrukture za 2023. godinu**

Predsjednik vijeća otvara točku 1. i daje riječ načelniku.

Načelnik daje obrazloženje 1. točke, odnosno da se radi o tri stvari zbog koje je došlo do I. Izmjena i dopuna Proračuna, a to je prvo, proračunski manjak, koji je bio planirani u iznosu od 800.000,00 eura, a utvrđeni je u iznosu od 839.010,43 eura. Drugo, što se u I. Izmjenama i dopunama mijenja, je aktivnost rekonstrukcija dječjeg vrtića-dogradnja i nadogradnja, i rekonstrukcija postojeće građevine javne i društvene namjene-društveni dom moraju iskazati odvojeno, kao kapitalni projekti i u visini traženog kredita, i treće, prilikom velikih kiša koje su bile u svibnju, nastalo je osam klizišta na nerazvrstanim cestama, koje je potrebno projektirati, a vrijednost projektiranja iznosi 49.000,00 eura pa je potrebno osigurati sredstva u proračunu.

Predsjednik vijeća otvara raspravu.

Vijećnik Žarko Rodeš se javlja za raspravu, te izjavljuje da nije bio za Proračun, pa tako neće biti ni za Izmjene, smatra da je proračun loše planirani.

Nitko se više ne javlja za raspravu.

Predsjednik vijeća daje I. Izmjene i dopune Proračuna Općine Cestica za 2023. godinu i I. Izmjene i dopune Programa gradnje objekata i uređaja komunalne infrastrukture za 2023. godinu na usvajanje. Od 9 vijećnika/ca 7 vijećnika glasa za i 2 su suzdržana. Predsjednik vijeća konstatira da su I. Izmjene i dopune Proračuna Općine Cestica za 2023. godinu i I. Izmjene i dopune Programa gradnje objekata i uređaja komunalne infrastrukture za 2023. godinu **usvojen većinom glasova**.

**Točka 2.**

**ODLUKA O RASPISIVANJU JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

**NA PODRUČJU OPĆINE CESTICA**

Predsjednik vijeća otvara točku 2. te daje riječ načelniku koji govori kako se radi o zemljištu koje se nalazilo u privremenom zakupu u Križovljangradu, da je Država odredila da Jedinice lokalne i regionalne samouprave raspisuju natječaj za zakup zemljišta. Tako se prvo treba donijeti odluka i zatim natječaj.

Otvara se rasprava.

Vijećnik Žarko Rodeš se javlja na raspravu i izjavljuje da prema Odluci, odnosno Natječaju, za zakup navedenog zemljišta mogu se javiti samo dvije osobe, i to Josip Križanić i Stjepan Bistrović, oni jedini mogu dobiti najviše bodova; da li je natječaj napisani po preporuci i pogodovanje nekome.

Načelnik odgovara da je odluka pisana prema uputama Ministarstva poljoprivrede, i da bodove ne možemo mijenjati.

Nitko se više ne javlja za raspravu, te predsjednik vijeća daje Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području općine Cestica na usvajanje.

Od 9 vijećnika/ca, svi glasaju za. Predsjednik vijeća konstatira da je Odluka o raspisivanju javnog natječaja za zakup poljoprivrednog zemljišta u vlasništvu Republike Hrvatske na području općine Cestica **usvojena jednoglasno**.

**Točka 3.**

**JAVNI NATJEČJA ZA ZAKUP POLJOPRIVREDNOG ZEMLJIŠTA**

**U VLASNIŠTVU REPUBLIKE HRVATSKE NA PODRUČJU OPĆINE CESTICA**

Predsjednik vijeća otvara točku 3. , te se nastavlja rasprava vezano za Natječaj.

Vijećnik Žarko Rodeš se javlja na raspravu i izjavljuje da je protiv takvog natječaja. Također postavlja pitanje što je sa zemljištem u Križoivljangradu, da li je gosp. Kočevar dobio zemljište ili je izvršena zamjena. Načelnik odgovara da se to radilo o zemljištu gđe. Marije Varadi Parisi koja je dobila povrat od države, i koliko on raspolaže informacijama, zemljište u Križovljangradu je prodala Stočar-u d.o.o. , a zemlju u Natkrižovljanu (u Huncu) je prodala gosp. Kočevaru.

Nitko se više ne javlja za raspravu, te predsjednik vijeća daje Javni natječaj za zakup poljoprivrednog zemljišta u vlasništvu Republike Hrvatske na području općine Cestica na usvajanje.

Od 9 vijećnika/ca, 6 je glasalo za, 2 protiv i 1 suzdržan. Predsjednik vijeća konstatira da je Javni natječaj za zakup poljoprivrednog zemljišta u vlasništvu Republike Hrvatske na području Općine Cestica **usvojena većinom glasova**.

Nakon usvojenih svih točaka dnevnog reda načelnik se obraća prisutnim vijećnicima i vijećnicama, obavještava ih o rasporedu događanja do kraja lipnja i srpanj 2023. godine. Moli prisutne da se odazovi događajima koje organiziraju udruge i sportski klubovi.

Također izvještava o klizištima i odronima koji su nastali prilikom velikih kiša, da se rješavaju nastali problemi, samo treba malo strpljenja. Također i javna rasvjeta, odnosno lampe koje se nabavljaju, isporučitelji nisu uspjeli nabaviti dovoljnu količinu, pa se kasni sa popravkom.

Predsjednik vijeća obavještava prisutne vijećnice i vijećnike da su dobili tablete, za koje su potpisali potvrdu o preuzimanju. Objašnjava im da se na tabletu nalazi aplikacija **Dropbox**  u koju će od sad dobivati pozive i materijale za sjednice vijeća, te da više neće biti u tiskanom obliku materijala.

Predsjednik vijeća zahvaljuje vijećnicima/cama na dolasku i zaključuje 13. sjednicu Općinskog vijeća Općine Cestica.

Sjednica završila u 19:46 sati.

ZAPISNIČAR:

Ksenija Borić

PREDSJEDNIK OPĆINSKOG VIJEĆA:

Darko Majhen, mag.pol.